CELEX: 62012TN0268
Language: bg
Date: 2012-06-18 00:00:00
Title: Дело T-268/12: Жалба, подадена на 18 юни 2012 г. — Suwaid/Съвет

11.8.2012   
            
            
               BG
            
            
               Официален вестник на Европейския съюз
            
            
               C 243/29
            
         Жалба, подадена на 18 юни 2012 г. — Suwaid/Съвет
   (Дело T-268/12)
   2012/C 243/51
   Език на производството: английски
   
      Страни
   
   
      Жалбоподател: Joseph Suwaid (Дамаск, Сирия) (представители: адв. L. Defalque и адв. T. Bontinck)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени точка 7 от раздел A от приложение I към Решение за изпълнение 2012/172/ОВППС на Съвета от 23 март 2012 година за изпълнение на Решение 2011/782/ОВППС относно ограничителни мерки срещу Сирия (ОВ L 87, стр. 103);
            
         
               —
            
            
               да се отмени точка 7 от раздел A от приложение I към Регламент за изпълнение (ЕС) № 266/2012 на Съвета от 23 март 2012 година за прилагане на член 32, параграф 1 от Регламент (ЕС) № 36/2012 относно ограничителни мерки с оглед на положението в Сирия (ОВ L 87, стр. 45);
            
         
               —
            
            
               в противен случай, да се обявят за неприложими спрямо жалбоподателя оспореното решение и оспореният регламент, и да се разпореди заличаването на неговото име и лични данни от списъка с лицата, на които са наложени санкции от ЕС;
            
         
               —
            
            
               да се осъди ответникът да заплати всички съдебни разноски и по-специално всички направени в настоящото производство разходи, хонорари и плащания.
            
         
      Правни основания и основни доводи
   
   Жалбоподателят излага пет правни основания в подкрепа на своята жалба.
   
               1.
            
            
               С първото правно основание се твърди
               
                           —
                        
                        
                           нарушаване на основни права и процесуални гаранции, и нарушение на член 21, параграф 2 от Решение 2011/782/ОВППС на Съвета и член 32, параграф 2 от Регламент № 36/2012 на Съвета, тъй като жалбоподателят не е бил уведомен за оспорените мерки, нито са му били изпратени доказателства или сериозни улики, обосноваващи включването му в списъка с лица, на които са наложени санкции;
                        
                     
         
               2.
            
            
               С второто правно основание се твърди
               
                           —
                        
                        
                           явна грешка в преценката, тъй като жалбоподателят не бил въвлечен в политиката на сирийския режим;
                        
                     
         
               3.
            
            
               С третото правно основание се твърди
               
                           —
                        
                        
                           нарушаване на правото на защита, на принципа на справедлив съдебен процес и на принципа на ефективна съдебна защита, тъй като Съветът не дал отговор на запитването на жалбоподателя и поради това не обяснил защо неговото име е включено в санкционния списък, нито е представил доказателствата, които да обосноват включването му в тази списък, както и не му е предоставил възможност да бъде изслушан преди и след приемането на оспорваните ограничителни мерки;
                        
                     
         
               4.
            
            
               С четвъртото правно основание се твърди
               
                           —
                        
                        
                           нарушаване на задължението за излагане на мотиви, тъй като, приемайки ограничителните мерки по отношение на жалбоподателя в обжалваното решение и в обжалвания регламент, Съветът използвал само твърдения и неясни формулировки, без да предостави подробна обосновка;
                        
                     
         
               5.
            
            
               С петото правно основание се твърди, че
               
                           —
                        
                        
                           в оспорваните актове Съветът е пропуснал нарочно да укаже предоставени от правото на ЕС основни права и принципи в рамките на Европейския съюз. Във връзка с това по-нататък жалбоподателят набляга на това, че Съветът е приел оспорените актове на основание член 215 ДФЕС, който не предоставял „демократични гаранции“.